CELEX: 62019CB0089
Language: da
Date: 2020-02-06 00:00:00
Title: Forenede sager C-89/19 — C-91/19: Domstolens kendelse (Niende Afdeling) af 6. februar 2020 — Rieco SpA mod Comune di Lanciano, Ecolan SpA (sag C-89/19), Comune di Ortona, Ecolan SpA (sag C-90/19) og Comune di San Vito Chietino, Ecolan SpA (sag C-91/19) (anmodning om præjudiciel afgørelse fra Consiglio di Stato — Italien) (Præjudiciel forelæggelse – artikel 99 i Domstolens procesreglement – offentlige kontrakter – direktiv 2014/24/EU – artikel 12, stk. 3 – national lovgivning, der begunstiger indgåelse af offentlige kontrakter på bekostning af in house-kontrakter – medlemsstaternes frihed med hensyn til valg af metoden til levering af tjenesteydelser – grænser – national lovgivning, som udelukker en ordregivende myndigheds mulighed for at erhverve kapitalandele i et organ, som ordregivende myndigheder ejer, når disse andele ikke kan sikre kontrollen med dette organ eller en vetoret)

21.9.2020   
            
            
               DA
            
            
               Den Europæiske Unions Tidende
            
            
               C 313/5
            
         
      Domstolens kendelse (Niende Afdeling) af 6. februar 2020 — Rieco SpA mod Comune di Lanciano, Ecolan SpA (sag C-89/19), Comune di Ortona, Ecolan SpA (sag C-90/19) og Comune di San Vito Chietino, Ecolan SpA (sag C-91/19) (anmodning om præjudiciel afgørelse fra Consiglio di Stato — Italien)
      (Forenede sager C-89/19 — C-91/19) (1)
      
      (Præjudiciel forelæggelse - artikel 99 i Domstolens procesreglement - offentlige kontrakter - direktiv 2014/24/EU - artikel 12, stk. 3 - national lovgivning, der begunstiger indgåelse af offentlige kontrakter på bekostning af in house-kontrakter - medlemsstaternes frihed med hensyn til valg af metoden til levering af tjenesteydelser - grænser - national lovgivning, som udelukker en ordregivende myndigheds mulighed for at erhverve kapitalandele i et organ, som ordregivende myndigheder ejer, når disse andele ikke kan sikre kontrollen med dette organ eller en vetoret)
      (2020/C 313/06)
      Processprog: italiensk
      
         Den forelæggende ret
      
      Consiglio di Stato
      
         Parter i hovedsagen
      
      
         Sagsøger: Rieco SpA
      
         Sagsøgte: Comune di Lanciano, Ecolan SpA (sag C-89/19), Comune di Ortona, Ecolan SpA (sag C-90/19), Comune di San Vito Chietino og Ecolan SpA (sag C-91/19)
      
         Procesdeltagere: Comune di Ortona (C-89/19), Comune di Treglio (C-89/19) og Autorità nazionale anticorruzione (ANAC).
      
         Konklusion
      
      
                  1)
               
               
                  Artikel 12, stk. 3, i Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF skal fortolkes således, at den ikke er til hinder for en national lovgivning, der gør indgåelse af en intern transaktion, også kaldet »in house-kontrakt«, betinget af, at det er umuligt at indgå en offentlig kontrakt, og at den ordregivende myndighed under alle omstændigheder kan godtgøre de fordele for fællesskabet, der særligt er forbundet med den interne transaktion.
               
            
                  2)
               
               
                  Artikel 12, stk. 3, i direktiv 2014/24 skal fortolkes således, at den ikke er til hinder for en national lovgivning, som forhindrer en ordregivende myndighed i at erhverve kapitalandele i en enhed, hvis aktionærer er andre ordregivende myndigheder, når disse kapitalandele ikke sikrer kontrol eller vetoret, og når den ordregivende myndighed ønsker senere at opnå en fælles kontrol og dermed muligheden for at tildele kontrakter direkte til fordel for denne enhed, hvis kapital ejes af flere ordregivende myndigheder.
               
            
         (1)  EUT C 182 af 27.5.2019.